सीआरएस ट्रैक कार्य से असंतुष्ट, नहीं जांची ट्रेन की गति
आबूरोड| केशवगंजसे मोरीबेड़ा के बीच बिछाई दोहरी लाइन के कार्य से रेल संरक्षा आयुक्त असंतुष्ट दिखे। उनकी नाराजगी का अंदाजा इससे लगाया जा सकता है कि उन्होंने ट्रैक पर ट्रेन की गति जांच नहीं की और वापस मुंबई रवाना हो गए। जानकारी के अनुसार रेल संरक्षा आयुक्त सुशील चंद्रा ने रविवार को केशवगंज और मोरीबेड़ा स्टेशन के बीच दोहरी लाइन का निरीक्षण किया। इस दौरान उन्होंने ट्रेक के कार्य पर गहरी नाराजगी व्यक्त की और अधिकारियों को निर्देश देते हुए कार्य में सुधार करने को कहा। उन्होंने नवनिर्मित ट्रैक पर ट्रेन की गति की जांच करना मुनासिब नहीं समझा। वे रात को आबूरोड आए इसके बाद जोधपुर-बांद्रा सूर्यनगरी एक्सप्रेस ट्रेन में मुंबई रवाना हो गए।
hin_Deva hin_Deva